Z A P I S N I K
8. sjednice Vijeća Mjesnog odbora Stara Trešnjevka održane 26. siječnja 2026. 
Zagreb, Park Stara Trešnjevka 1 s početkom u 18,00 sati

Prisutni članovi Vijeća:
Vesna Bečić, Renata Medić, Hrvoje Nikšić, Cecilija Pavelić i Krešimir Rehak.

Neprisutni članovi Vijeća :
Dijana Pavičić-Haniš i Antonio Škare.

Ostali pristutni: /

Predsjedava gospođaVesna Bečić, predsjednica Vijeća.

Zapisnik vodi: Vesna Bečić


Predsjednica konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.

Predsjednica Vijeća daje zapisnik 7. sjednice na verifikaciju.
Vijeće prihvaća tekst Zapisnika 7. sjednice Vijeća, bez izmjena.

Na prijedlog predsjednice Vijeće jednoglasno utvrđuje


DNEVNI  RED

	1. 
	Prijedlog Izvješća o radu Mjesnog odbora Stara Trešnjevka za 2025. 

	2. 
	Prijedlog Programa rada Mjesnog odbora Stara Trešnjevka za 2026.

	3. 
	Pitanja, prijedlozi i obavijesti




Ad1. Prijedlog Izvješća o radu Mjesnog odbora Stara Trešnjevka za 2025.

Uvodno obrazloženje iznosi Predsjednica Vijeća.

U raspravi sudjeluju: Vesna Bečić, Renata Medić, Hrvoje Nikšić, Cecilija Pavelić i Krešimir Rehak, 

Vijeće jednoglasno donosi

Izvješće o radu
Mjesnog odbora Stara Trešnjevka za 2025.

(Zaključak se prilaže ovom zapisniku i njegov je sastavni dio.)




Ad2. Prijedlog Programa rada Mjesnog odbora Stara Trešnjevka za 2026.

Uvodno obrazloženje iznosi Predsjednica Vijeća.

U raspravi sudjeluju: Vesna Bečić, Renata Medić, Hrvoje Nikšić, Cecilija Pavelić i Krešimir Rehak, 

Vijeće jednoglasno donosi

Program rada
Mjesnog odbora Stara Trešnjevka za 2026.

(Zaključak se prilaže ovom zapisniku i njegov je sastavni dio.)


Ad3. Pitanja, prijedlozi i obavijesti

Pitanja i prijedlozi članova Vijeća:

	Član Vijeća
	Kratak sadržaj pitanja ili prijedloga


	Krešimir Rehak
	Iznosi primjedbe na točku Plan potreba za 2026. na području MO Stara Trešnjevka koja se odnosi na akciju čišćenja s IX gimnazijom, Udruga čisteći medvjedići, da je akcija preskupa te predlaže da se iznos sredstava preusmjeri na postojeće aktivnosti. Također predlaže da se prilikom uređenja dječjeg parka kod Konzuma dodaju klackalice i ljuljačke koje mogu koristiti djeca do 3 godine.

	Renata Medić
	Također se slaže s prijedlogom Krešimira Rehaka da se iznos sredstava preusmjeri na postojeće aktivnosti. Predlaže da se u dječjem parku Stara Trešnjevka promijeni antistres podloga, novi tobogan, da se zamijene ljuljačke (da budu za velike i male) i klackalice. Također predlaže da se sprava za invalide zamijeni novom i napravi sigurnom za ostalu djecu.



Dogovoreno je dežurstvo članova Vijeća svaki III ponedjeljak u mjesecu od 17:00 do 18:00 sati.
Slijedeća sjednica zakazana je za dana 23. veljače 2026. s početkom u 18:00 sati.

Sjednica je završila u 19:00 sati.

KLASA: 024-08/26-003/208
URBROJ: 251-13-11-3/020-26-2
Zagreb, 26. siječnja 2026.

Zapisnik uredila:
Kristina Kasupović
Predsjednica
Vijeća Mjesnog odbora Stara Trešnjevka
Vesna Bečić
	Na temelju članka 99. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21 - pročišćeni tekst, 16/22), Vijeće Mjesnog odbora Stara Trešnjevka na 8. sjednici, 26. siječnja 2026. donijelo je


IZVJEŠĆE O RADU
VIJEĆA MJESNOG ODBORA
STARA TREŠNJEVKA U 2025.


1. UVODNE NAPOMENE

Ukupni rad i djelovanje, kao i zadaće, prava i ovlasti Vijeća Mjesnog odbora Stara Trešnjevka normativno se zasnivaju na aktima u kojima se njegov djelokrug i aktivnosti precizno usmjeravaju i određuju propisanim odredbama. To su: Statut Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22), Pravila Mjesnog odbora Stara Trešnjevka i Poslovnik o radu Vijeća Mjesnog odbora Stara Trešnjevka.
Programsko-plansko usmjerenje rada Vijeća definirano je usvajanjem nekih temeljnih dokumenata, odnosno pridržavanjem drugih ranije usvojenih, kao i onih koji predstavljaju pravno uporište za rad, a koji su, shodno tome, u svojoj ukupnosti bili programi vodilje za djelovanje Vijeća kroz 2025. godinu – Poslovnik Vijeća, Statut Grada Zagreba itd., a na temelju kojih su sjednice bile planirane, pripremane, sazivane i vođene.

1. SASTAV VIJEĆA

Od siječnja do travnja 2025. Vijeće je obnašalo dužnost (konstituirano 25. lipnja 2021.) u sazivu: Vesna Bečić (Možemo!), Anja Grgurinović (Možemo!), Hrvoje Nikšić (Možemo!), Romana Rohak Mlinarić (Možemo!), Tibor Vlaović (Možemo!), Maja Rajković (SDP), Andrea Seferović (HDZ).
	
Za stavljanje mandata u mirovanje odlučio se izabrani član Vijeća s kandidacijske  liste:
MOŽEMO! – POLITIČKA PLATFORMA, ZAGREB JE NAŠ!, NOVA LJEVICA – NL, 
ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH
ZA GRAD
                                     1. VELIMIR GAŠPARAC

Predlagatelj liste odredio je zamjenicu člana Vijeća s kandidacijske  liste:
MOŽEMO! – POLITIČKA PLATFORMA, ZAGREB JE NAŠ!, NOVA LJEVICA – NL
ZELENA ALTERNATIVA – ODRŽIVI RAZVOJ HRVATSKE – Zelena alternativa – ORaH
ZA GRAD
                                                
1. ROMANU ROHAK MLINARIĆ


Za predsjednicu Vijeća Mjesnog odbora Stara Trešnjevka izabrana je Anja Grgurinović, a za potpredsjednika Tibor Vlaović.

U 2025. provedeni su izbori za gradske četvrti i mjesne odbore. Vijeće je konstituirano 26. lipnja 2025. u sazivu: Vesna Bečić (Možemo!), Hrvoje Nikšić (Možemo!), Cecilija Pavelić (Možemo!), Dijana Pavičić-Haniš (Možemo!), Krešimir Rehak (HDZ), Renata Medić (MSR), Antonio Škare (MSR).

Za predsjednicu Vijeća Mjesnog odbora Stara Trešnjevka izabrana je Vesna Bečić, za potpredsjednicu Dijana Pavičić-Haniš.


1. O RADU VIJEĆA

1. Predsjednica Vijeća

Predsjednica Vijeća vršila je svoje dužnosti temeljem odredbi Pravila Mjesnog odbora Stara Trešnjevka (članci 20. i 22). Osim toga obavljala je i cijeli niz drugih aktivnosti vezanih uz poslove i zadaće funkcije koju obnaša. Poklanjala je izuzetno veliku pažnju komunikaciji s građanima s kojima je, zajedno s ostalim članovima Vijeća, obavljala razgovore po potrebi, prvenstveno u za to određenim terminima dežurstava Vijeća Mjesnog odbora, nastojeći im pomoći u rješavanju mnogobrojnih pitanja, posebno onih komunalne prirode. Glavni činitelj upućenosti i uvida u aktualnu problematiku Četvrti, a s time i promptnog reagiranja na akutne probleme koji su zahtijevali ekspeditivno rješavanje bili su česti obilasci terena, u svako vrijeme pogotovo kad su se u dogovoru s predstavnicima stanara, određivala mjesta za nove spremnike za otpad ili očevidi zbog rješavanja prometnih problema. Tijesno je surađivala s predsjednikom Vijeća Gradske četvrti, osobito na redovnim sastancima koordinacije predsjednika Vijeća Gradske četvrti s predsjednicima vijeća mjesnih odbora.

1. Potpredsjednik Vijeća

      Potpredsjednik Vijeća sukladno odredbama članka 21. Pravila Mjesnog odbora Stara Trešnjevka, njegovim dužnostima, pomagao je predsjednici u njezinom radu. 

1. Članovi Vijeća

Članovi Vijeća svoje pravo i dužnosti, određene člankom 13. Pravila Mjesnog odbora Stara Trešnjevka, ostvarivali su uglavnom sudjelujući u radu sjednica Vijeća. Njihovo se djelovanje očitovalo prvenstveno kroz sudjelovanje u raspravama te iznošenje prijedloga, pitanja i zahtjeva. Članovi Vijeća u tom su pogledu iskazali visoku spremnost za aktivno angažiranje. Povrh toga, sudjelovali su u redovitim dežurstvima članova vijeća organiziranih radi ostvarivanja neposrednih kontakata i razmjene informacija s građanima, a sve u cilju što kvalitetnijeg i bržeg rješavanja najvažnijih problema svakodnevnog života, osobito onih komunalne prirode. Osim toga, članovi Vijeća primali su građane u terminima određenim za njihovo dežurstvo, te prema potrebi obilazili teren u skladu sa zahtjevima građana i Vijeća Gradske četvrti.




2. SADRŽAJ I UČINCI RADA VIJEĆA

Što se tiče strukture akata Vijeća prema predlagateljima (inicijatorima) uglavnom su to bili predsjednica Vijeća i Vijeće Gradske četvrti. Vijeće Mjesnog odbora Stara Trešnjevka u 2025. godini je održalo 3 sjednice u starom sazivu i 7 sjednica u novom sazivu.
	U ukupnom radu Vijeća poseban osvrt svakako zavređuje planiranje i realizacija Plana malih komunalnih akcija Mjesnog odbora kao i Plana komunalnih aktivnosti kojeg donosi Vijeće Gradske četvrti, kao najvažnijeg instrumenta kojim Vijeće Mjesnog odbora, u prethodnoj pripremi tog Plana, može izravno utjecati na zadovoljavanje različitih konkretnih potreba u pojedinim dijelovima Mjesnog odbora.
Vijeće u sazivu od siječnja do travnja 2025. je kroz Plan potreba za aktivnostima, programima i projektima unapređenja kvalitete života građana na području Mjesnog odbora Stara Trešnjevka u 2025. financiralo:

1. Kino na placu (dio projekta Muzej susjedstva Trešnjevka – doba trešanja)
1. Druženje na Staroj Trešnji

A Vijeće u sazivu od lipnja do prosinca 2025. će kroz Plan potreba za aktivnostima, programima i projektima unapređenja kvalitete života građana na području Mjesnog odbora Stara Trešnjevka u 2026. financirati:

1. Kino na placu (dio projekta Muzej susjedstva Trešnjevka – doba trešanja)
1. Druženje na Staroj Trešnji
1. Obilježavanje Dana antifašističke borbe
1. Obilježavanje 35.obljetnice 149. brigade HV Trešnjevka
1. Obilježavanje Dana sjećanja na žrtve Domovinskog rata Vukovara i Škabrnje
1. Akciju čišćenja uz školu IX. Gimnazije u Dobojskoj ulici u suradnji s udrugom Čisteći medvjedići

	Sukladno Zaključku o prostorima mjesne samouprave (Službeni glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20 i 28/21), Vijeće je odlučivalo o produljenju povremenog korištenja prostora do kraja 2025., a sukladno novom Zaključku o prostorima mjesne samouprave (Službeni glasnik Grada Zagreba 26/25) o povremenom/redovnom korištenju prostora mjesne samouprave za 2026. godinu za prostor na adresi Park Stara Trešnjevka 1. Odluke o jednokratnom/kratkotrajnom korištenju prostora donosila predsjednica Vijeća temeljem ovlasti Vijeća.






1. ZAKLJUČNE OCJENE

Vijeće Mjesnog odbora Stara Trešnjevka potvrdilo se kao mjesto artikulacije zajedničkih potreba i interesa stanovnika svoga područja. Učestalo obraćanje Vijeću od strane građana, udruga i drugih subjekata s njihovim zahtjevima, prijedlozima, upitima i inicijativama ponajbolje svjedoči da je Vijeće prihvaćeno kao promicatelj demokratske rasprave i odlučivanja o zajedničkim prioritetima stanovnika Mjesnog odbora.
Iako niti samo Vijeće još nije zadovoljno krajnjim učincima svoga djelovanja u pogledu brzine i kvalitete rješavanja pojedinih problema na području Mjesnog odbora, odnosno spremnosti gradskih upravnih tijela i drugih institucija na uvažavanje njegovih inicijativa, prijedloga i zahtjeva, i s tim u vezi očekuje se napredak u sljedećem razdoblju. To otvara velike mogućnosti za daljnje unapređivanje rada Vijeća u idućim godinama, a time i za sve izravnije i učinkovitije sudjelovanje svih zainteresiranih građana u upravljanju Mjesnim odborom, Gradskom četvrti Trešnjevka - sjever i Gradom Zagrebom.


KLASA: 024-08/26-003/208
URBROJ: 251-13-11-3/020-26-3
Zagreb, 26. siječnja 2026.


PREDSJEDNICA VIJEĆA
MJESNOG ODBORA STARA TREŠNJEVKA

Vesna Bečić




Na temelju članka 99. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21 - pročišćeni tekst, 16/22), Vijeće Mjesnog odbora Stara Trešnjevka na 8. sjednici, 26. siječnja 2026. donijelo je

P R O G R A M   R A D A
VIJEĆA MJESNOG ODBORA STARA TREŠNJEVKA
ZA 2026. GODINU



I. POLAZNE OSNOVE

	Djelovanje Vijeća Mjesnog odbora Stara Trešnjevka (u nastavku: Vijeće) polazi od sagledavanja stanja, potreba i problema Mjesnog odbora:
1. stanja komunalne infrastrukture, kvalitete komunalnog standarda, potrebe uređenja naselja, kvalitete stanovanja;
1. potrebe sanacije starih cesta i izgradnje novih;
1. uređivanja postojećih parkova i zelenih površina;
1. modernizacije dječjih igrališta s novom opremom;
1. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;
1. stanja sigurnosti i zaštite osoba, imovine i dobara;
1. sveobuhvatne i temeljite analize ukupnog stanja i strukture stanovništva na području Mjesnog odbora, kao osnove za osmišljavanje djelovanja Vijeća u pitanjima iz njihove nadležnosti;
1. zaštite djece, mladeži, starijih osoba, osoba s posebnim potrebama;
1. potrebe za zadovoljavanjem zdravstvenih, socijalnih, obrazovnih, kulturnih, sportskih i rekreacijskih potreba građana;
1. osmišljavanja koncepta razvoja Mjesnog odbora temeljenom na obilježjima, strukturi i potrebama stanovništva Mjesnog odbora.
Vijeće će također djelovanje u tekućoj godini usmjeriti i na daljnje stvaranje neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

	Sukladno svojim ovlastima, definiranim Zakonom o Gradu Zagrebu, Statutu Grada Zagreba i Poslovnika Vijeća Mjesnog odbora, Vijeće u 2026. godini želi ostvariti sljedeće ciljeve:
1. nakon analize i utvrđivanja postojećeg stanja u objektu mjesne samouprave, te zaključcima za njegovo korištenje, sukladno istinskom zajedničkom interesu građana, aktivnosti usmjeriti na zadovoljavanje sveukupnih potreba građana;
1. osigurati sustavno prikupljanje i obradu te primjerenu dostupnost javnosti svih bitnih podataka o području Mjesnog odbora kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
1. omogućiti članovima Vijeća, kao i drugim zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

	Radi postizanja ovih Programom utvrđenih ciljeva, Vijeće će na svojim radnim sjednicama tijekom 2026. godine raspraviti i donijeti odgovarajuće akte, naročito o sljedećim pitanjima:
1. izmjene i dopune Pravila Mjesnog odbora i Poslovnika o radu Vijeća sukladno izmjenama Statuta Grada Zagreba;
2. financijski plan Mjesnog odbora za 2027. i godišnji izvještaj o izvršenju Financijskog plana za 2025.;
3.  raspolaganje imovinom Mjesnog odbora;
4. plan malih komunalnih akcija Mjesnog odbora koji je sastavni dio plana komunalnih aktivnosti Gradske četvrti;
5.  izvješće o radu za 2025. i program rada za 2026.;
6. plan potreba za aktivnostima, programima i projektima unapređenja kvalitete života građana Mjesnog odbora Stara Trešnjevka u 2027.

Vijeće će, osim navedenog, tijekom 2026. godine provoditi sljedeće aktivnosti:
1. sudjelovati u provođenju civilne zaštite na svom području;
2. provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana; 
3. surađivati s drugim mjesnim odborima na području Gradske četvrti Stara Trešnjevka, osobito sa susjednim mjesnim odborima; 
	4. surađivati s udrugama građana, kulturnim, zdravstvenim, humanitarnim, sportskim i drugim organizacijama na svom području u pitanjima od interesa za građane s područja Mjesnog odbora;
5. predlagati Vijeću Gradske četvrti plan potreba za aktivnostima, programima i projektima unapređenja kvalitete života građana koji su od interesa za cijelu Gradsku četvrt i prioritete u njihovoj realizaciji; 
6. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području te pratiti njihovo provođenje;
7. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i pratiti njihovo provođenje;
8. predlagati preko Vijeća Gradske četvrti mjere za učinkovitiji rad komunalnih službi;
9. predlagati komunalne aktivnosti Gradske četvrti;
10. informirati o planovima Vijeća Gradske četvrti;
11. analizirati stanje objekta mjesne samouprave na području Mjesnog odbora;
12. donositi zaključke o načinu angažiranja članova Vijeća u praćenju stanja u pojedinim dijelovima mjesnog odbora (zaduženjima, dežurstvima u prostoru mjesne samouprave, praćenja problema u komunalnoj infrastrukturi).




IV. TEKUĆA PITANJA

Vijeće će, osim navedenog, tijekom 2026. godine obavljati i druge poslove utvrđene zakonom, gradskim odlukama i drugim propisima.


KLASA: 024-08/26-003/208
URBROJ: 251-13-11-3/020-26-4
Zagreb, 26. siječnja 2026.


PREDSJEDNIK VIJEĆA
MJESNOG ODBORA STARA TREŠNJEVKA

Vesna Bečić

